**Одржана стручна расправа о Нацрту закона о измјенама и допунама Закона о друштвима за осигурање у организацији Одбора за финансије и буџет Народне скупштине Републике Српске**

08.04.2019

[](https://narodnaskupstinars.net/?q=ci/%D0%B2%D0%B8%D1%98%D0%B5%D1%81%D1%82%D0%B8/%D0%BE%D0%B4%D1%80%D0%B6%D0%B0%D0%BD%D0%B0-%D1%81%D1%82%D1%80%D1%83%D1%87%D0%BD%D0%B0-%D1%80%D0%B0%D1%81%D0%BF%D1%80%D0%B0%D0%B2%D0%B0-%D0%BE-%D0%BD%D0%B0%D1%86%D1%80%D1%82%D1%83-%D0%B7%D0%B0%D0%BA%D0%BE%D0%BD%D0%B0-%D0%BE-%D0%B8%D0%B7%D0%BC%D1%98%D0%B5%D0%BD%D0%B0%D0%BC%D0%B0-%D0%B8-%D0%B4%D0%BE%D0%BF%D1%83%D0%BD%D0%B0%D0%BC%D0%B0-%D0%B7%D0%B0%D0%BA%D0%BE%D0%BD%D0%B0-%D0%BE-%D0%B4%D1%80%D1%83%D1%88%D1%82%D0%B2%D0%B8%D0%BC%D0%B0-%D0%B7%D0%B0-%D0%BE%D1%81%D0%B8%D0%B3%D1%83%D1%80%D0%B0%D1%9A%D0%B5)

Одбор за финансије и буџет Народне скупштине Републике Српске организовао је у Малој сали Народне скупштине стручну расправу о Нацрту закона о измјенама и допунама Закона о друштвима за осигурање.

Циљ ове стручне расправе је да народни посланици добију потребне информације, мишљења и приједлоге стручне јавности о предложеним измјенама и допунама Закона о друштвима за осигурање који је у скупштинској процедури.

Овим нацртом прецизиран је статус и начин рада филијале друштва за осигурање из Федерације БиХ, која послује на територији Републике Српске као и њених нижих организационих дијелова, а у складу са измјеном појма филијала.

Предложено је повећање основног капитала друштава, у двије фазе, у циљу припреме друштава за увођење либерализације цијена осигурања од аутоодговорности. Ово повећање основног капитала пратило је и повећање гарантног фонда друштава за осигурање.

У стручној расправи учествовали су представници Министарства финансија Републике Српске, Републичког секретаријата за законодавство, Агенције за осигурање Републике Српске, Комисије за хартије од вриједности Републике Српске, Бањалучке берзе, Привредне коморе Републике Српске, те представници невладиних организација.